Liber de contract după despărțirea de CFR Cluj, Adrian Mutu a profitat de vacanță pentru o vizită în Arabia Saudită, unde s-a întâlnit cu Ivan Rakitic și Cristiano Ronaldo, dar a participat și la antrenamentele celor de la Al Shabab.
Adrian Mutu, alături de Cristiano Ronaldo și Ivan Rakitic în Arabia Saudită
În așteptarea ofertelor de a reveni pe banca tehnică, fostul internațional Adrian Mutu își petrece vacanța în Arabia Saudită, unde nu se desparte de fotbal.
Alături de fiul său Tiago, junior la Rapid, Mutu s-a întâlnit cu Cristiano Ronaldo și urmează să participe la duelul din această seară dintre Al-Nassr și Al-Hilal.
Fost antrenor al celor de la U Craiova 1948, Rapid și CFR Cluj, Adrian Mutu s-a întâlnit și cu croatul Ivan Rakitic și a participat la antrenamentele celor de la Al Shabab conduse de Victor Pereira.